Kim Noble (sündinud 1974. aastal) on auhinnatud Briti etenduskunstnik, kes tegeleb peamiselt *performance-* ja videokunstiga.  Multidistsiplinaarne lähenemine on lubanud tal töötada nii teatris, televisioonis, filmis, kunstis kui komöödias. Kim Noble’i tööd on Eesti Teatri Agentuuri lehel leitaval "Lullaby For Scavengers" lavastuse kirjelduses kirjeldatud järgnevalt: "Stiililt provokatiivsed ja humoorikad, et paljastada inimolemust – surm, seksuaalsus, sugu ja religioon on teemad, millel kallal noritakse, põimides omavahel tragöödia kuiva koomilisust ja absurdi. Kimil  on tüdruku nimi ja ta ei lõhna enam uriini järele." 

Tema puhul on arutatud indiviidi ja rolli suhet, kellena ta end parasjagu laval või tavaelus esitleb. Teda on nimetatud ka koomikuks, mille peale ta ise on öelnud, et inimesed tahavad asjadest aru saada ja need ära nimetada ning ta ise enda tituleerimisega nii väga ei tegele.

Karjäär
-------

### **Noble ja Silver**

Kim Noble ja Stuart Silver võitsid 2000. aastal Perrier uustulnuka auhinna, mis tegi nad mõlemad kunstiringkonnas tuntuks. Nad õppisid koos Sheffield Hallam ülikoolis.

Pärast tunnustust esinesid järgmisel aastal Edinburgh Fringe festivalil, pidasid residentuuri Beaconsfield’is ja kanal E4 tellis neilt kuue-osalise sarja nimega "Noble and Silver: Get Off Me!". 

### **Kim Noble Will Die**

2009. aastal Soho teatris esitas Kim Noble oma filmi "Kim Noble Will Die", mida kajastati enesetapu teatena. Selles töös arutab ta oma vaimuhaiguse ja suitsiidsete mõtete üle. Samuti pidi ta viskuma Waterloo sillalt alla, kuid siiski edasi elades, on etendunud see lavastus teisigi kordi ning igal korral on lubadus, paigale truuks jäädes, ta enda elu lõpetada etendust mängivas linnas. 

Autor ja etendaja: Kim Noble

Kestus: 95 minutit

### **You’re Not Alone**

2013. aastal esietendunud lavastuse "You’re Not Alone" mängimine keelati pärast esimest etendust Edinburgh Fringe festivalil 2014. aastal ära, kuna sellega olid seotud moraalsed ja eetilised probleemid. Siiski õnnestus seda mängida 10 nädalat Soho teatris ja lisaks sellele võita samal aastal Total Theatre Award.  Kanuti Gildi SAALi palvel ja etendus sellega kahel korral ka Eestis.

Lavastuse kaaskiri oli Kanuti Gildi SAALi lehel järgnev:

"Lavastus on kunstnikule omasel provokatiivne, liigutav ja koomiline lavastus, mis kirjeldab ühe mehe katseid luua sidet, sõprust ning stabiilset töösuhet. Noble viib oma publiku rännakule läbi tornmajade, supermarketite ja Facebooki, põgenedes tänapäevase ühiskonna üksilduse eest. See on intiimne pilguheit ekstsentrilise geeniuse meeltesse." 

Autor ja etendaja: Kim Noble

Tehniline juht: Mishi Bekesi

Kaaslavastaja: Gary Reich

Kestus: 70 minutit

### **Lullaby For Scavengers**

Üksinduse ja seotuse triloogia ("Kim Noble Will Die" ja "You’re Not Alone" järel) kolmas osa "Lullaby For Scavengers" valmis kunstnikul koostööna Belgias asuva kunstikeskuga CAMPO 2020. aastal. 

2022. aastal Rakveres toimunud Baltoscandalil esines Kim Noble selle lavastusega kahel õhtul ning oli külastajate seas suur hitt.

Lavastuses rikuti õigust privaatsusele, käideldi orava- ja rebaselaipasid, filmiti surevat isa, söödi vaklasid, marsiti neo-natsidega ja prooviti igal võimalikul viisil huumori ja traagikaga mängides publiku ootused lühisesse ajada. 

Autor ja esitaja: Kim Noble

Dramaturg: Pol Heyvaert

Tehnikud: Koen Goossens, Korneel Coessens, Seppe Brouckaert, Saul Mombaerts ja Orav

Muusika: DEEWEE

Produtsent: CAMPO Gent

Kestus: 60 minutit

### **Taskuhääling "Futile Attempts (At Surviving Tomorrow"**

Kim Noble on salvestanud kümne-osalise taskuhäälingu, kus ta monteerib kokku erinevatest olukordadest salvestisi. Noble lubab neis astuda enda kingadesse ning jutustab lugu identiteedi kujunemisest ja eksistentsiaalsetest igapäevasest keerdkäikudest. 

Praegu on Kim Noble salvestanud ka teiseks hooajaks materjali, aga projekt seisab institutsioonide seinte taga - nimelt Spotify keelab selle eetrisse sattumist ja esmane omanik/rahastaja ei ole nõus teist hooaega majanduslikult toetama. 

### **Muu**

Kim Noble on teinud end kättesaadavaks ka mentori, dramaturgi, lavastaja, välisvaatleja ja kureerimise abilisena nii individuaalsetes kui ka grupi töödes. 

Lisaks annab kunstnik lootust oma koduleheküljel, et ta annab välja ka raamatu, kui leidub keegi, kes on nõus seda rahastama.

**Eestis**
----------

2022 Rakveres toimunud Baltoscandalil lavastusega "Lullaby For Scavengers"

Teatriuurija Karin Allik kirjutas ERRis, et kohtas sel lavastusel nähtust, mida Tõnu Õnnepalu on välja toonud ideena "alasti inimesest", kui kellestki, kes tuleb ilma maskita lavale - sellisena nagu me inimest argiselt kunagi ei näe. 

2023 eˉlektronis toimunud Kõheda vastasmõju festivalil etendunud "Something great"

2023 Kanuti Gildi Saalis esines lavastusega "You’re Not Alone"

Teatriuurija Madli Pesti kirjutas Sirbis, et tegemist on trangressiivse kuntsnikuga, kes on kartmatu, kuid tema suurimaks hirmuks tundub olevat artikli autori sõnul üksindus.

**Tööd**
--------

2000 "We're Spending Four Weeks at Beaconsfield, So Let's Hope Everything Goes OK (Part 4)" (koos Stuart Silver’iga residentuur)

2001 "Noble and Silver: Get Off Me!" (koos Stuart Silver’iga tehtud telesaade)

2007 "We’re All Going To Die" (Malcolm Middletoni jõulusingli videos jõuluvana rollis)

2007 "Kim Noble Will Invest in You’ at Alma Enterprises"

2008 "Consideration for an Island Race"

2009 "Kim Noble Will Die"

2013 "You’re Not Alone"

2020 "Futile Attempts (At Surviving Tomorrow)" (taskuhääling)

2020 "Lullaby For Scavengers"

**Tunnustus**
-------------

2000 Perrier uustulnuka auhind (koos Stuart Silver’iga"

2009 "Kim Noble Will Die" saavutas pretsedenditud 6 tärni 5-st Time Out London’ilt

2014 Total Theatre auhind lavastuse "You’re Not Alone" eest

1. ↑  "About Kim Noble - UK Artist & Comedian | TV, Theatre & Video". *Kim Noble* (Ameerika inglise). Vaadatud 29. detsembril 2023.
2. ↑  "Lavastused". *Eesti Teatri Agentuur*. 22. detsember 2020. Vaadatud 29. detsembril 2023.
3. 1 2  "INTERVJUU ⟩ Kim Noble on Eestis lavastusega, mida on korduvalt keelata püütud". *Teater*. 9. november 2023. Vaadatud 29. detsembril 2023.
4. ↑  "beaconsfield". *web.archive.org*. 13. aprill 2008. Originaali arhiivikoopia seisuga 13. aprill 2008. Vaadatud 29. detsembril 2023.
5. ↑  Logan, Brian (11. detsember 2009). "Kim Noble Will Die". *The Guardian* (Briti inglise). ISSN 0261-3077. Vaadatud 29. detsembril 2023.
6. ↑  "Kim Noble: You're Not Alone". *Exeunt Magazine*. Vaadatud 29. detsembril 2023.
7. ↑  "Previous Total Theatre Awards Winners". *TOTAL THEATRE NETWORK* (Ameerika inglise). Vaadatud 29. detsembril 2023.
8. ↑  "Kanuti Gildi SAAL". *saal.ee*. Vaadatud 29. detsembril 2023.
9. ↑  "Lullaby for Scavengers - CAMPO arts centre".  (inglise). 8. juuni 2023. Vaadatud 29. detsembril 2023. `{{netiviide}}`: välislink kohas ``|väljaanne=`` (juhend)
10. ↑  "Kui skandaalne oli sinu Rakvere? | Müürileht". Vaadatud 29. detsembril 2023.
11. ↑  Logan, Brian (17. august 2020). "Kim Noble: Futile Attempts (At Surviving Tomorrow) review – twisted and tender". *The Guardian* (Briti inglise). ISSN 0261-3077. Vaadatud 29. detsembril 2023.
12. ↑  "Tutoring". *Kim Noble* (Ameerika inglise). Vaadatud 29. detsembril 2023.
13. ↑  "Forthcoming book". *Kim Noble* (Ameerika inglise). Vaadatud 29. detsembril 2023.
14. ↑  ERR, Karin Allik | (14. juuli 2022). "Arvustus. Baltoscandal 2022. Ehmatav, õõvastav, rõõmustav, ennastunustav". *ERR*. Vaadatud 29. detsembril 2023.
15. ↑  OKIA. "Transgressiivne humanist Kim Noble". *Sirp*. Vaadatud 29. detsembril 2023.